Hugo Brito, miles, domini regis baillivus, omnibus presentes litteras inspecturis salutem. Noverit universitas vestra quod, cum inter venerabiles abbatem et conventum Sancti Benedicti Floriacensis, ex una parte, et Dionysium Militem, majorem de Mosterello, ex altera, coram domino Willelmus Menerii et nobis auctoritate etc., ut supra in charta n° CCCLXX, usque ad verba super prenominata controversia diligenter inquisita et cognita, Benedicti et Renerii, majorum, juratorum, super premissis testimonium domino Willelmo et nobis obtulerunt sicut in litteris domini Willelmi verbo ad verbum continetur. Nos vero inquisitionem supradictorum Pagani et Simonis militum et dictum ipsorum, sicut ex testimonio Benedicti et Renerii, majorum, apparere dignoscitur, ad petitionem et voluntatem utriusque partis confirmamus et sigilli nostri munimine roboramus. Actum anno gratie millesimo ducentesimo nono decimo, mense novembri.